UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Oliver Laas: näotuvastussüsteemid võivad näida objektiivsemad kui need on
#000003
Sõltumata sellest, kas me usume tehnoloogia neutraalsusse või mitte, näib hetkel, et näotuvastussüsteemid vajavad vähemalt täiendamist ning nende kasutamist tuleks mõnelgi pool täpsemalt reguleerida, arutleb Oliver Laas Vikerraadio päevakommentaaris.
#000004
Amazon, IBM ja Microsoft keelasid mõni aeg tagasi USA politseil juurdepääsu oma näotuvastustehnoloogiatele. Põhjenduseks toodi nii tehnoloogia kallutatus kui ka selle kasutamise puudulik seaduslik regulatsioon. See ei ole esimene kord, mil näotuvastustehnoloogia on probleeme tekitanud.
#000005
Näotuvastussüsteem on tehnoloogia, mis suudab fotodel ja videol nägusid tuvastada. Praktikas võib see tähendada kas nägude tuvastamist teiste kujutistel esinevate objektide seas või inimese identifitseerimist andmebaasis tema näole vastete leidmise teel ning nende liikumise jälgimist.
#000006
Kõige lihtsamal kujul toimub nägude tuvastamine inimeste identifitseerimiseks kahes etapis: esimeses tuvastatakse kujutiselt leitud näo asjakohased omadused (silmad, nina, suu) ja nende omavahelised suhted ning teises püütakse tuvastatud nägu liigitada selle põhjal, millised vasted sellele erinevates andmebaasides leitakse.
#000007
Nägude tuvastamiseks kasutatavate algoritmide väljatöötamisel kasutatakse ka masinõpet – algoritmi treenitakse mingisuguse valimi peal teatud eesmärgil nägusid tuvastama.
#000008
Enamik meist on nüüdseks mõne näotuvastussüsteemiga kokku puutunud. Neid kasutatakse mitmel pool maailmas dokumendifotode või turvakaamerate lindistuste põhjal isikute tuvastamiseks, identiteedi verifitseerimiseks avalikes asutustes, Snapchati foto- ja videofiltrites, inimeste nimeliseks otsimiseks Facebooki ja Google'i pildiandmepankades ning arvutite ja nutitelefonide kasutajate autentimiseks.
#000009
Ühelt poolt pakub näotuvastustehnoloogia justkui mitmeid hüvesid – distantsilt isiku tuvastamine, suurem mugavus ja turvalisus. (Viimase on siiski kahtluse alla seadnud juhtumid, kus nutitelefoni näotuvastusrakendus on ära petetud omanikule sarnase pildiga.)
#000010
Teisalt on näotuvastustehnoloogiale ette heidetud mitmeid puudusi. Esiteks võivad näotuvastuse kasutamisega kaasneda privaatsuse riived. Teiseks kardetakse, et näotuvastustehnoloogia kasutusvaldkondade laiendamine võib meid viia lähemale täielikule jälgimisühiskonnale, kus näiteks korrakaitse skaneerib kuritegevuse ennetamise ettekäändel ka süütute inimeste nägusid.
#000011
Veel ühe probleemina on välja toodud praeguste näotuvastustehnoloogiate ebatäpsust: ideaalilähedastes katsetingimustes on tulemused head, kuid hakkavad tegelikes oludes märgatavalt halvenema, mistõttu suureneb põhjendamatult politsei uurimise alla sattuvate süütute inimeste hulk.
#000012
Näiteks väidetakse MTÜ Big Brother Watch 2018. aasta raportis, et Londoni politsei poolt kasutatava näotuvastustarkvara valepositiivsete tuvastuste määr oli 98 protsenti, mis tähendab, et tarkvara tuvastas inimese õigesti ainult kahel protsendil juhtudest.
#000013
Viimasel ajal on näotuvastusele üha enam ette heidetud ka kallutatust. Kui valgete meeste tuvastamisega saab enamik algoritme hästi hakkama, siis naiste ja tumedama nahavärviga inimeste puhul jäävad need hätta. Seda näitavad nii mõningad uuringud kui ka 2019. aasta lõpus avaldatud raport, mille autorid testisid kokku 189 algoritmi ja tuvastasid, et enamik neist olid mingil viisil kallutatud.
#000015
Amazon ja teised tehnoloogiahiiud on oma otsuses toetunud seega näotuvastustarkvara kallutatust näitavatele uuringutele. Vastu võiks väita, et kallutatus tuleneb kasutusviisidest ja mitte näotuvastustehnoloogiast endast.
#000016
Selline vastuväide toetub levinud arvamusele, et tehnoloogia on moraalselt ja poliitiliselt neutraalne – tehnoloogiad ei ole iseenesest head ega halvad, vaid seda on nende kasutusviisid.
#000017
See ei ole aga ilmne, sest alates 1980. aastatest on ilmunud mitmeid uurimusi, mis on konkreetsete tehnoloogiate, näiteks jalgrataste või otsingumootorite, puhul püüdnud näidata, kuidas nende kujunemist mõjutasid nende loomise juures olnud huvigruppide tõekspidamised.
#000018
Sõltumata sellest, kas me usume tehnoloogia neutraalsusse või mitte, näib hetkel, et näotuvastussüsteemid vajavad vähemalt täiendamist ning nende kasutamist tuleks mõnelgi pool täpsemalt reguleerida.
#000019
Kuna nende aluseks olevad algoritmid on sageli avalikkusele ligipääsmatud, siis võivad näotuvastussüsteemid näida objektiivsemad ja erapooletumad kui need tegelikult on. See eksitav neutraalsus muudab nad moraalselt läbipaistmatuks ehk nendega seotud probleeme on esmapilgul raske märgata.
#000020
Ühe lahendusena on välja pakutud näotuvastussüsteemide läbipaistvaks muutmist nende aluseks olevate algoritmide, treenimiseks kasutatud andmebaaside ning valepositiivsete tulemuste määrade avalikustamise kaudu.
#000021
See võimaldaks nii neid süsteeme kasutavatel institutsioonidel kui ka nende poolt jälgitavatel inimestel senisest adekvaatsema informatsiooni valguses näotuvastussüsteeme ratsionaalsemalt hinnata, selmet neid pimesi usaldada.
#000022
ERR.ee võtab arvamusartikleid ja lugejakirju vastu aadressil [email protected]. Õigus otsustada artikli või lugejakirja avaldamise üle on toimetusel. Artikli kommentaariumist eemaldatakse autori isikut ründavad ja/või teemavälised, ropud, libainfot sisaldavad jmt kommentaarid.
#000024
Tallinnas on 800 avaliku ruumi kaamerat ja nende arv üha kasvab
#000025
Kümme Venemaa linna saavad näotuvastussüsteemi
#000027
Briti kohus: politsei näotuvastustehnoloogia kasutamine pole seaduslik
#000028
Eesti piiripunktidesse tulevad näotuvastus ja automaatsed kontrolliväravad
#000029
Mikrokiibitud töötajad peavad oluliseks lojaalsust ja uuendusmeelsust
#000030
Amazon peatas USA politsei juurdepääsu oma näotuvastustehnoloogiale
#000031
Oliver Laas: privaatsus ja turvalisus
#000032
Külli Taro: vabadus ja Hiina kodanikupunktisüsteem
#000033
Madis Müller: intresside tõstmine jätkub kiire hinnakasvu pidurdamiseks
#000036
Uno Lõhmus: riigikohtu otsus tundub õiglane, aga saatan peitub detailides
#000037
Anna-Liisa Blaubrük: meediapädevuse arendamine hoiab ajakirjandusvabadust
#000042
Eesti tennisemeeskond jäi Jamaika vastu taha
#000043
Võlgnikest Vene kodanike korterite võõrandamine muutus lihtsamaks
#000045
USA tulistas oma õhuruumis hulkuva Hiina õhupalli alla
#000051
IPC president ERR-ile: Eesti parasporti võib ees oodata tubli kasv
#000052
Eesti teatenaiskond võitis suusaorienteerumise EM-il ajaloolise hõbeda
#000053
Kristjan Ilves tuli Oberstdorfis viiendaks
#000054
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000056